**OБРАЗЛОЖЕЊЕ ФИНАНСИЈСКОГ ПЛАНА**

 **ТУРИСТИЧКЕ ОРГАНИЗАЦИЈЕ НИШ ЗА 2018. ГОДИНУ**

 Извор финансирања ( 04)

Туристичка организација Ниш је у складу са одлуком о буџету за 2018.годину планирала средства од сопствених прихода у износу од **94.011,00 динара.** Ова средства биће утрошена за следеће расходе:

1. **411000 - плате и додаци запослених ..........................................................1.000.000,00**

Плате су обрачунате по цени рада коју је закључком утврдила Влада Републике Србије за директора и запослене раднике.у складу са упутством за припрему буџета града Ниша за 2018.годину.

Правилником о звањима, занимањима, платама и накнадама запослених у Туристичкој организацији Ниш. бр. 91 од 10.02.2012 г.предвиђена је могућност да се запосленима који су се нарочито истакли у обављању послова везаних за функционисање “ТОН”-а, или на други начин дали допринос изузетно стручном, квалитетном и успешном обављању послова из надлежности “ТОН”-а, плате које се исплаћују из сопствених прихода, могу увећати до 30%.

Средства су планирана за исплате зарада због повећања обима посла у организовању манифестација и додатног ангажовања радника на пројектима.

**2. 412000 - социјални доприноси на терет послодавца ...............................180.000,00**

Средства за доприносе на терет послодавца у износу од 180.000,00 планирана су за исплату доприноса на терет послодавца у складу са планираним средствима за исплату плата.

 **3. 413000 - накнаде у натури ..................................................................... 50.000,00**

Средства су планирана за исплату за превоз радницима на посао и са посла , који се због потребе посла распоређују у Информативни центар у Нишкој бањи који се налази у другој зону а картице за превоз имају за прву зону, као и за превоз радника који не узимају месечне карте.

**4. 414000- социјална давања запосленима .................................................... 250.000,00**

Средства су предвиђена за исплату накнада за време одсуствовања с посла, за исплату породиљског боловања до рефундације од Управе за дечију,социјалну и здравствену заштиту и исплате отпремнина и помоћи, за случај смрти запосленог или члана уже породице и и помоћ у медицинском лечењу запосленог или чланова уже породице и друге помоћи запосленом.

**5. 416000-награде запосленима и остали посебни расходи .............................50.000,00**

Средства су предвиђена за исплату дела јубиларне награде за рад у Туристичкој организацији Ниш ако дође да промене висине средстава која су већ планирана из извора (01) буџетска средства.

**6 . 421000 - стални трошкови...........................................................................1.800.000,00**

Туристичка организација Ниш остварује средства из других извора вршењем услуга и продајом робе(сувенира), склапа уговоре и преузима обавезе за извршење тих услуга , и обавезе за плаћање робе и плаћање пореза да додату вредност, као и уговоре за разне врсте услуга у организовању сајмова и манифестација.

Средства су планирана за плаћање банкарске провизије за промет преко рачуна сопствених прихода, затим за део трошкова комуникационих услуга, енергетских услуге за туристичко информативни центр у Нишкој бањи, комуналне услуге, услуге комуникација преко дозвољеног лимита, трошкове осигурања запослених и део трошкова осигуранја опреме, закупа простора и опреме за сајмове и манифестације предвиђене планом.

 **7. 422000 - трошкови путовања ....................................................... ........ .....700.000,00**

Средства за трошкове дневница, превоза и смештаја на службеном путу у земљи и иностранству.Туристичка организација Ниш планира да током 2017. године настави са учешћем на сајмовима који се одржавају на већим емитивним тржиштима у Србији и иностранству где ће промовисати различите сегметне туристичке понуде: културно-историјске споменике, догађаје у граду, као и активан одмор и могућности за бављење екстремним спортовима у околини Ниша, као што су сајмови у Београду, Крагујевцу, Бања луци, Скопљу, Љубљани, Лондону, Штутгарду, Софији, Берлину, Милану,Москви, Бриселу, Братислави, Букурешту, Гетеборгу, за промоцију Града и тематске манифестације у Новом саду, Белој Паланци, Пироту, Гучи, Лесковцу, Крушевцу.

Наставиће се едукација радника, кроз разне видове усавршавања и додатног образовања учешћем на разним сајмовима и семинарима за организовање манифестација, учешћем на семинарима за јане набавке и финансијско пословање, обуком за водиче и учењем страних језика.

 **8. 423000 - услуге по уговору ..........................................................................13.970.000,00**

Планирана средства обухватају трошкове услуга по уговору за промоцију Града кроз разне видове информисања и организовања манифестација.

- **административне услуге**-превођење текстова за публикације

**- компјутерске услуге -**  одржавање програма за обрачун плата, програма за финансијско, робно књиговодство, програма за електонске пријаве, одржавање рачунарске опреме.

**- образовање и усавршавање запослених** (котизација за учествовање на сeминарима, учешће на сајмовима у иностранству на заједничком наступу са Туристичком организацијом Србије, и услуге образовања и усавршавања запослених).

Због квалитетнијег и стручнијег обављања послова потребно је извршити едукацију радника учешћем на разним семинарима, радионицама, курсевима страних језика и сличним облицима усавршавања.

За 2017.г. годину планира се наставак едукације запослених у ТОН како би одговорили на изазове све захтевнијег тржишта и били упознати са светским трендовима који се дају применити у локалној средини.

* **стручне услуге –** адвокатске услуге-ангажовање адвоката по потреби посла за пржање стручних услуга за заступање у судским споровима на судовима.

**- услуге информисања (издавачка делатност) штампање туристичко информативних публикација**.

За што успешнију презентацију културно-историјских, природних и других туристичких ресурса града Ниша неопходан је савремен пропагандно-информативни материјал који прати најновије трендове у издаваштву.

 Поред штампаног материјала, публикације ће се дигитализовати и прилагодити за коришћење путем интернета и мобилних телефона, чиме ће се омогућити већа досупност информација потенцијалним туристима.

 Треба истаћи да ТОН за све званичне делегације града, које путују иностранство обезбеђује пропагандни материјал. Такође помаже спортисте, организације, удружења и појединце који путују на такмичења, конгресе или манифестације и на индиректан начин представљали град. Промо материјал се дели и хотелијерима који туристички промо материјал бесплатно даје својим гостима.

1. Општа брошура о Нишу на српском језику

2. Општа брошура о Нишу на енглеском језику

3. Општа брошура о Нишу на бугарскомјезику

4. Општа брошура о Нишу на руском језику

5. Брошура културно-историјско наслеђе Ниша на српском језику

6. Брошура културно-историјско наслеђе Ниша на енглеском језику

7. Брошура културно-историјско наслеђе Ниша на бугарскомјезику

8. Брошура културно-историјско наслеђе Ниша на руском језику

9. Брошура о околини Ниша и екстремним спортовима на српском језику

10. Брошура о околини Ниша и екстремним спортовима на енглеском језику

11. Брошура о околини Ниша и екстремним спортовима на бугарском језику

12. Брошура о Нишкој Бањи српско-енглеска верзија

13. Брошура о Нишкој Бањи на руском језику

14. Мапа града српско-енглеска верзија (већа)

15. Мапа града српско-енглеска верзија (мања)

16. Мапа околине српско-енглеска верзија

17. Рекламна кеса (стандардна папир)

18. Рекламна кеса (стандардна пластика)

19. Флајери тролисти са више мотива

20. Визит карте за запослене

21. Дискови са промо материјалима

22. Књига о Нишу - српско-енглеска варијанта

23. Монографија „Боје Ниша“ - српско-енглеска варијанта

24. Фасцикле са мотивима Ниша

25. Позивнице за манифестацијевише више врста

26. Плакати за манифестације више врста

27. Програми за манифестације

28. Каталог учесника за сајам туризма 2018

29. Брошура о тврђави - српско-енглеска варијанта

30. Разгледнице Ниша

31. Брошура о црквама и манастирима Ниша и околине - српско-енглеска варијанта

32. Гастриномски водич кроз Ниш - српско-енглеска варијанта

33. Штампа на ПВЦ фолији

 35.Водич кроз антички Ниш

**- услуге информисања: реклама и пропаганда**.

Рекламирање на интернету, у новинама и специјализованим часописима, као и емитовање промотивних спотова на телевизији представља значајан облик промовисања једне туристичке дестинације.

Савремени трендови промоције у туризму стављају акценат на „online“ или интернет маркетинг тако да ће и Туристичка организација Ниш највећи део промоције током 2018.године обављати на овај начин. Оглашавање у промотивним кампањама вршиће се самостално, али и у склопу кампања које спроводи Туристичка организација Србије.

**-угоститељске услуге и репрезентација -** смештај и исхрана учесника и организатора манифестација, логистичке и техничке подршке, стручних предавача, новинара, напред наведене услуге неопходне су за реализацију планираних манифестација, Сајма туризма у Нишу, организацију „месеца туризма у Нишу“, као и манифестација којима ТОН као партнер у реализацији активности пружа подршку – Гастро олимпијада 2018. Дани бурека 2018. бициклистичка и параглајдинг такмичења од националнг значаја, као и најзначајнији џез фестивал у југоисточној Европи – Нишвил.

- **остале опште услуге -** услуге по уговорима за манифестације и сајмове, осветљење, обезбеђење, озвучење, опремање, декорација, превоз, музички програм, интерактивне радионице и перформанси, ангажовање лица за помоћне послове преко омладинских задруга, опремање простора за сајмове, ангажовање по уговорима о ауторском хонорару, услуге организације манифестација, услуге логистичке, техничке и стручне подршке догађаја и манифестација, откуп фотографија, додела награда, пехара, услуге ангажовања разних служби специјализованих установа, Хитне помоћи и остале опште услуге које се не могу сврстати у административне услуге а контним планом није предвиђен посебан аналитички конто.

 Напред наведене опште услуге се односе на организацију сајмова у земљи и ностранству, креирање и подршку оних догађаја и манифестација који се издвајају својим квалитетом у смислу обогаћивања туристичке понуде, и могућности да могу да доведу посетиоце у град али и оних догађаја који су неопходни за њихову реализацију, употпуњавање програма, стручну подршку из домена у којима ТОН не може самостално деловати, - Сајам туризма у Нишу, месец туризма у Нишу, спортска такмичења и уметнички перформанси.

 Учешћем у организацији или самом организацијом догађаја ТОН ће побољшати имиџ града као туристичке дестинације која има да понуди својим гостима велики број квалитетних садржаја.

 Међународни сајам туризма Ниш 2018. окупиће велики број излагача који ће презентовати туристичку понуду дестинација у Србији и региону, као и понуду туристичких агенција и туроператора за предстојећу летњу сезону.

 Mанифестација под називом „Месец туризма” први пут је одржана 2015. год током месеца јуна са циљем побољшања туристичке понуде и стварања додатне искуствене вредности у дестинацији у том периоду. Након успешне организације и позитивног искуства, Туристчка организација Ниш ће и у 2018. год поновити ову туристичку манифестацију. Манифестација „Месец туризма“ конципирана је тако да бројни програми пружају и могућност активног укључивања туриста, који су на тај начин део манифестације.

Циљ манифестације је побољшање туристичке понуде и повећање промета туриста у том периоду.

 Како се Туристичка организација Ниш протеклих година посветила развоју и промоцији активног одмора у Нишу и околини, не чуде успешни резултати свеукупних напора да се активан одмор и рекреација уврсте у туристичку понуду Града.

Имајући у виду дa град Ниш са околином поседује изузетно атрактивне терене за бављење такозваним „outdoor“ активностима, сматрамо да је потребно и даље развијати и промовисати програме активног одмора и екстремних спортова јер представљају неисцрпну шансу за развој разноврсне туристичке понуде града и привлачење нових циљних група туриста који ће препознати Ниш као занимљиву дестинацију за активан одмор.

ТОН ће се и током 2018. год. укључити у израду пројеката из области развоја екстремних спортова, рекреације, боравка у природи и подржаваће сва значајна такмичења и акције које ће се организовати током године: Бициклистичка трка МТБ “Трофеј Константин“, Нишка Бања, Државно првенство параглајдера Србије у дисциплини прелет „NIŠ OPEN“-, Државно првенство параглајдера у дисциплини прецизно слетање – Нишка Бања, Коњички турнир - Балкански КУП и државно првенство у 3Д догађајима.

 Туристичка организација Ниш је издвојила и неколико кључних догађаја за које сматра да се издвајају својим квалитетом у смислу обогаћивања туристчке понуде и које ће логистички и финансијски подржати следеће манифестације: Nišville jazz festival - август 2018. Међународни Сајам вина и мерака - август 2018, Дани бурека 2018., Гастро олимпијада 2018.

Поред активности из редовног Програма рада, ТОН ће бити и део промоције туристиких потенцијала Србије у сарадњи са Туристичком организацијом Србије и ТО Градова и општина на нивоу националне кампање.

За све услуге по уговору за које су планирана средстава буџета, планирана су за делимично плаћање и средства из сопствених прихода.

Највећи износ средстава планиран је у оквиру услуга по уговору за остале опште услуге и односи се на преузете обавезе по уговорима које нису измирене у 2017.години.

Највћи износ планиран је за повраћај средстава у буџет града Ниша а односи се на средства за која Туристичка организација има обавезу повраћаја по уговору за пројекат „Менаџмент туристичких дестинација Софија-Ниш“ (МOTODESTIN)., који је финансиран из средстава Европске уније, ИПА програма за прекограничну сарадњу Бугарска – Србија. Партнери на пројекту су Општина Софија из Бугарске и Туристичка организација Ниш као водећи партнер.

Такође су планирана средства за плаћање обавеза за робу и услуге које нисмо били у могућности да измиримо у 2017.години као и за обавезе које се планирају у 2018.г.

У статусу одобрен и започет је и Пројекат прекограничне сарадње са Бугарском, „ИЗГРАДЊА ВИЗИТОРСКОГ ЦЕНТРА ЦЕРЈАНСКА ПЕЋИНА“.

 **9. 424000 – специјализоване услуге .................................................................... 10.000,00**

Средства су потребна за извршење осталих специјализованих услуга у оквиру разних манифестација и реализације услуга у оквиру пројеката за које ће ТОН ако постоје могућности аплицирати у 2018.г.

 **10. 425000 – текуће поправке и одржавање..................................... ..........250.000,00**

Текуће поправке и одржавање зграда и текуће одржавање опреме се односе на адаптацију и одржавање пословних простора и информативних центра.

  **11. 426000 - материјал ................................................................................. 380.000,00**

Средства су потребна за набавку стручне литературе за редовне потребе запослених буџет, финансијски ревизор и правник за буџетске кориснике, и програма за правну базу података и програма за јавне набавке, набавку канцеларијског материјала и набавку материјала за саобраћај.Све врсте материјала биће делимично плаћене из сопствених извора а нарочито ако дође до промена цена у току године и планирана средства из буџета буду недовољна за плаћање набавки материјала.

 **12. 431000 – амортизација некретнина и опреме ...................................... 20.000,00**

Средства су предвиђена за амортизацију опреме и зграда.

 **13. 444000 – пратећи трошкови задуживања ........................................... 300.000,00**

Средства су предвиђена за негативне курсне разлике и казне за кашњење које се пре свега односе на камате за неблаговремено плаћање обавеза за сталне трошкове.

  **14. 465000 – остале дотације и трансфери.............................................. ... 120.000,00**

Средства су потребна за уплату средстава која су утврђена као разлика приликом обрачуна зарада у складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава.

**15. 482000- порези , обавезне таксе, казне и пенали ............................... 1.850.000,00**

Средства су потребна за покриће трошкова пореза на промет, пореза на добит, такси и других обавеза за неблаговремено извршење обавеза.

**16. 483000-** новчане казне по решењу судова  **................................................ 500.000,00**

Средства су потребна за покриће трошковаза новчане казне по решењу судова

 **17. 511000-** зграде и грађевински објекти  **.................................................70.200.000,00**

Град Ниш је дао сагласност да Туристичка организација Ниш, чији је оснивач, узме учешће у Програму прекограничне сарадње Бугарска-Србија у оквиру којег је 17.08.2015.године Министарство за регионални развој и јавне радове Републике Бугарске у сарадњи са Канцеларијом за европске интеграцијеВладе Републике Србије објавило позив Interreg IPA бр.2014TC16I5CB007-2015-1 за прикупљање предлога пројекта за побољшање прекограничне сарадње између Бугарске и Србије аплицирањем пројекта „Побољшање туристичких информационих услуга у прекограничном региону“.

Носилац пројекта је Туристичка организација Ниш, а партнери су Град Софија и Асоцијација „Љубав и светло“.Монтана , Република Бугарска.

У оквиру пројекта као главна активност реализоваће се изградња Визиторског центра Церјанска пећина за промоцију природне баштине Грда Ниша и обједињену понуду за активни туризам.

Градско веће је дана 15.01.2016.године донело РЕШЕЊЕ бр.50-8/2016-3 .

На основу пројекта који је прихваћен у плану су планирана средства у износу од 70.000.000,00 динара на економској класификацији зграде и грађевински објекти.

 **18. 512000-** машине и опрема  **..........................................................................331.000,00**

Средства су планирана за куповину аутомобила који је набављен на лизинг, и набавку административне опреме.

 **19.** **515000 -** **Нематеријална имовина** .**..........................................................**  **50.000,00** Предвиђена средства за набавку нематеријалне имовине, компјутерског апликативног софтвера.

 **20.** **520000 -** **залихе**.**...............................................................................................2.000.000,00** Средства су планирана за набавку робе за даљу продају

Укупна средства планирана у финансијском плану ТОН за 2018.г. из сопствених прихода извор финансирања ( 04) износе............................................................**94.011.000,00** динара.

Управни одбор Туристичке организације Ниш

Председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Цветковић, дипл. ецц